Аҟәа имҩаҧысит Аҧсны Жәлар Реизара ааҧынтәи асессиа актәи аилатәара.
09.03.2016
Аҟәа имҩаҧысит Аҧсны Жәлар Реизара ааҧынтәи асессиа актәи аилатәара. Адепутатцәа «Иназыцҵоу ахәҧсазы ашәахтә» азакәан аҧсахрақәа рыдыркылеит.
Аҧсны Аҳәынҭқарратә Гимн арҳәалара иалагеит Жәлар Реизара аҧсшьара мшқәа рышьҭахь раҧхьатәи аилатәара. Анаҩс бжьыҭирала амшхәаҧштә аҿы иқәгылаз азҵаарақәа шьақәдырҕәҕәеит.
Аҧыза-министр ихаҭыҧуаҩ Дмитри Сериков адепутатцәа ирыдигалеит «Иназыцҵоу ахәҧсазы ашәахтә» азакәан аҧсахрақәа ралагалара. Урҭ руак азкуп Аинвестициатә программала еиуеиҧшым аиҭашьақәыргыларатә усқәа ирылаго анаплакқәа иаарго амаҭәахәқәа ашәахтә рхырымшәаалартә еиҧш аҟаҵара.
Адепутатцәа ирыдгалаз «Иназыцҵоу ахәҧсазы ашәахтә» азакәан аҧсахрақәа рыдыркылеит аҧхьатәи аҧхьарала.
Иара убас, аилатәараҿы «Аҳәынҭқарратә ҳазазы» азакәан иалагалаз аиҭакрақәа рыла ишьақәырҕәҕәан автотранспорттә хархәагақәа мал-ҭынхак аҳасабала аиура аршаҳаҭгазы аҳаза.
Адепутатцәа рықәҵарала иалхын Амилаҭтә банк аҿы афинанстә гәаҭара мҩаҧызго аудитор - акционертә еилазаара «Иуникон». Уи аусура миллионки бжьышә нызқь мааҭ рҟынӡа ақәхарџьхоит. Аилазаара «Иуникон» - аҧышәа змоу еилахәыроуп, Урыстәылатәи аудитортцәа рсиаҿы иааннакылоит аҧшьбатәи аҭыҧ.
Жәлар Реизара адепутатцәа рыбжьы рҭиит Апрокурор хада ихаҭыҧуаҩ Омиани Логəуа иусураҟынтәи ихы иақәиҭтәразы. Иҳәатәуп, Омиани Логəуа хатә гәаҧхарала аусура ааныжьразы ҩынтәны аҳәара шыҟаиҵо, уаанӡатәи аилатәараҿы адепутатцәа аҧышәа змоу аспециалист иамхра мап ацәыркит.
Амра Амҷҧҳа, Беслан Џьынџьал,АТ.
636
Аҟәа имҩаҧысит Аҧсны Жәлар Реизара ааҧынтәи асессиа актәи аилатәара. Адепутатцәа «Иназыцҵоу ахәҧсазы ашәахтә» азакәан аҧсахрақәа рыдыркылеит.
Аҧсны Аҳәынҭқарратә Гимн арҳәалара иалагеит Жәлар Реизара аҧсшьара мшқәа рышьҭахь раҧхьатәи аилатәара. Анаҩс бжьыҭирала амшхәаҧштә аҿы иқәгылаз азҵаарақәа шьақәдырҕәҕәеит.
Аҧыза-министр ихаҭыҧуаҩ Дмитри Сериков адепутатцәа ирыдигалеит «Иназыцҵоу ахәҧсазы ашәахтә» азакәан аҧсахрақәа ралагалара. Урҭ руак азкуп Аинвестициатә программала еиуеиҧшым аиҭашьақәыргыларатә усқәа ирылаго анаплакқәа иаарго амаҭәахәқәа ашәахтә рхырымшәаалартә еиҧш аҟаҵара.
Адепутатцәа ирыдгалаз «Иназыцҵоу ахәҧсазы ашәахтә» азакәан аҧсахрақәа рыдыркылеит аҧхьатәи аҧхьарала.
Иара убас, аилатәараҿы «Аҳәынҭқарратә ҳазазы» азакәан иалагалаз аиҭакрақәа рыла ишьақәырҕәҕәан автотранспорттә хархәагақәа мал-ҭынхак аҳасабала аиура аршаҳаҭгазы аҳаза.
Адепутатцәа рықәҵарала иалхын Амилаҭтә банк аҿы афинанстә гәаҭара мҩаҧызго аудитор - акционертә еилазаара «Иуникон». Уи аусура миллионки бжьышә нызқь мааҭ рҟынӡа ақәхарџьхоит. Аилазаара «Иуникон» - аҧышәа змоу еилахәыроуп, Урыстәылатәи аудитортцәа рсиаҿы иааннакылоит аҧшьбатәи аҭыҧ.
Жәлар Реизара адепутатцәа рыбжьы рҭиит Апрокурор хада ихаҭыҧуаҩ Омиани Логəуа иусураҟынтәи ихы иақәиҭтәразы. Иҳәатәуп, Омиани Логəуа хатә гәаҧхарала аусура ааныжьразы ҩынтәны аҳәара шыҟаиҵо, уаанӡатәи аилатәараҿы адепутатцәа аҧышәа змоу аспециалист иамхра мап ацәыркит.
Амра Амҷҧҳа, Беслан Џьынџьал,АТ.
Оцените новость:
+1
+2
+3
+4
+5
Сохраните ссылку или поделитесь с друзьями